Herra forseti . Ég þakka hv. þingmanni . Mjög mikilvæg hugleiðing hjá honum og áhyggjur sem koma fram andsvari hans . Svo virðist vera hjá okkur Íslendingum , a.m.k. hjá stjórnvöldum , að það er eiginlega vaðið áfram , fyrirhyggju vantar að kanna nákvæmlega áhrif stjórnvaldsaðgerða og í þessu tilfelli innleiðinga . Við þekkjum það frá kjötmálinu svokallaða . Það fór nánast engin greining fram þegar við komum sérstaklega að tollasamningnum við Evrópusambandið um landbúnaðarvörur . Það fór engin greining fram af hálfu stjórnvalda hvaða áhrif sá samningur gæti haft á íslenskan landbúnað , sem hann hefur , mjög víðtæk . En það hlýtur að vera gerð sú lágmarkskrafa gagnvart stjórnvöldum að gerð sé ítarleg greining á áhrifum á atvinnugreinar eins og landbúnaðinn . Sama á nákvæmlega við um þetta mál . Auðvitað á það að liggja nákvæmlega fyrir hvaða áhrif þessi orkupakki hefur á heimilin í landinu , fyrirtækin og matvælaframleiðendur , eins og garðyrkjuna og fyrirtæki sem eru háð orku . Þetta á allt að fara fyrir nefndina . Það er ekki nóg að fá einhver hagsmunasamtök á einn fund sem stendur yfir í hálftíma í nefndinni og láta það duga . Það þarf að gera ( Forseti hringir . ) kerfisbundnar rannsóknir á því hvaða áhrif þetta getur haft . Þessar athugasemdir hv. þingmanns eru mjög réttmætar í þessum efnum .